Beywer julle vir die Koningkryk van God - Beth-Haran Ministries
Genesis 3 v 17
Vir die mens het die Here God gesê: Omdat jy na jou vrou geluister het en geëet het van die boom waarvan Ek jou verbied het om te eet, is die aarde deur jou toedoen vervloek, met swaarkry sal jy daaruit 'n bestaan maak, jou lewe lank.
Oor die sondeval moet die mens werk om te lewe. Werk put 'n mens uit, dit bring spanning en frustrasie uit in jou lewe Jy leef in spanning, sal dit wat ek inbring genoeg wees om te kan voorsien aan my familie? Jy raak gefrustreerd want jou planne wat jy maak werk nie uit nie. Dinge in jou lewe loop net nie reg nie. Voel of jou lewe net dieper in 'n donker gat weg sak.
Matteus 6 v 33
Nee, beywer julle allereers vir die Koningkryk van God en die wil van God, dan sal Hy julle ook al hierdie dinge gee.
As 'n kind van God (gelowige) werk jy nie om te lewe nie. Die kind van God se koningkryk is bevry van die vloek van die sondeval. Sy lewe is nie afhanklik van sy aardse besittings. Die Here God is sy lewe. Jy weet jou hande is in die Here se hande. Met alles wat jy aanpak, stel jy die Here 1ste in jou lewe. Alles wat jy doen, doen jy vir die Here.
Filippense 1 v 21
Want om te lewe, is vir my Christus, en om te sterwe, is vir my 'n wins.
Ons as gelowiges moet ons lewe vir die Here. Jou werk is dienswerk in God se koningkryk. Jy sien jou salaris as 'n loon daarom ook nie as betaling vir sy werk nie. Nee, die Here versorg ons, die Here gee aan ons, ons daaglikse brood. Moenie als net as vanselfsprekend aanvaar dat jy dit of dat sal kry. Alles wat ons ontvang is 'n genade gawe van die Here af. Hy voor sien dit wat ons regtig nodig het op Sy tyd, wat die regte tyd is. Ons moet ons 10de gee om dankie te sê vir dit wat die Here daagliks voorsien.
Fileppense 3 v 7 – 10
Maar wat eers vir my bate was, beskou ek nou as waardeloos ter wille van Christus.
Ja, nog meer; ek beskou alles as waardeloos, want om Christus Jesus, my Here, te ken, oortref alles in waarde. Ter wille van Hom het ek alles prys gegee en beskou ek dit as verwerplik sodat ek Christus as enige bate kan verkry.
En een met Hom kan wees; vrygespreek, nie omdat ek die wet onderhou nie, maar omdat ek in Christus glo. Dit is die vryspraak wat God gee omdat 'n mens in Hom glo.
Al wat ek wens, is om Christus te ken, die krag van Sy opstanding te ondervind en deel te hê aan Sy leiding deur aan Hom gelyk te word in Sy dood.
Die vyand met sy wêreldse aanloklikheid trek mens weg van die Here af. Jy werk so hard want jy wil 'n beter lewe hê. Jy wil 'n beter motor, huis en besittings hê as die of daardie persoon wat jy ken. Nooit tevrede met wat jy het nie. Dit is die grootste fout wat 'n mens kan maak. Die dag as jy dood gaan vat jy niks van jou aardse besittings saam jou. As jou hart en huis leeg is van Jesus dan is jy die armste mens op aarde. Jesus, ons Here, is meer werd as al die besittings wat jy het.
Johannes 3 v 3
Daarop sê Jesus vir hom: Dit verseker Ek jou; as iemand nie opnuut gebore word nie kan hy die koningkryk van God nie sien nie.
Gee jou self, jou lewe oor aan Jesus. Neem Hom aan as jou Verlosser en Saligmaker. Beywer jou self om te leef vir die koningkryk van God. Leef nader aan God in Christus en jy sal die koningkryk van God al hoe helderder en duideliker sien. Hoe beter jy die wil van God ken hoe meer vrede, geluk en vreugde gaan jy vir jou gemoed kry. As jy in Jesus Christus lewe, weet jy dat jy meer as 'n oorwinnaar is en dat niks jou van Sy liefde kan skei nie. Met Jesus in jou weet jy wat ware liefde en vrede is. Nie aardse vrede en wêreldse geluk nie maar Hemelse vrede en ewige geluk.
Kom ons neem vandag Jesus aan as ons Verlosser en Saligmaker. Beywer ons om allereers vir die koningkryk van God op te staan.
Here, ek staan vandag voor U en ek bely dat ek 'n sondaar is.
Here, U het my geskape en tog het ek telkemale van U af weg gedraai.
Vandag kom ek Here en met my mond wil ek bely, dat U, Jesus Christus, my Verlosser en Saligmaker is.
Ek bely vandag Here, dat U die Mesias is, wat aarde toe gekom het, op die kruis gesterf het vir my sonde en op die 3de dag weer op gestaan het. Ek bely Here dat U nou verhewe sit aan die regterhand van God die Vader.
Heilige Gees kom en leef nou ook binne my.
Ek weet ek is sondig Here, maar ek bid Heilige Gees, dat U my sal leer en sal ly om 'n verhouding met U te hê.
Ek dank U my redder, dat ek ook nou vry gekoop is deur die bloed van Jesus
Aan U kom toe al die lof en eer tot in alle ewigheid.
(Dankie Pastoor Louis Vosloo vir die Sinners Prayer se woorde)
Jesus my grootste wens is om U te ken in alles wat ek doen. Om die krag van U opstanding te ondervind en die leiding en onderrig van die Heilige Gees te ervaar. Laat die verandering in my lewe U liefde uitstraal aan ander en 'n lamp en lig wees. U naam wil ek loof en prys tot in alle ewigheid.